আওয়ামী লীগের সাধারণ সম্পাদক এবং সড়ক পরিবহন ও সেতু মন্ত্রী ওবায়দুল কাদের গতকাল বুধবার কালের কণ্ঠকে বলেন, জাতীয় সংসদ নির্বাচনে অংশগ্রহণের বিষয়ে আওয়ামী লীগ শতভাগ প্রস্তুত। শরিকদের সঙ্গে আসন বণ্টনের বিষয়টি কী অবস্থায় আছে প্রশ্ন করা হলে তিনি বলেন, যিনি জনগণের ভোটে নির্বাচিত হতে পারবেন, তিনি শরিক যে দলেরই হোন না কেন মনোনয়ন পাবেন। তফসিল ঘোষণার পর ১৪ দল ও মহাজোটের শরিকদের সঙ্গে আসন বণ্টনের বিষয়টি চূড়ান্ত হবে বলে জানান তিনি।